સાણંદ પંથકમાં ૨૦૦૮થી તેજી આવ્યા બાદ બિલ્ડરો તેમજ રોકાણકારોની નજર સાણંદ પંથકની લગડી જમીનો પર ઠરી હતી. આ સમયે જમીનધારકો દ્વારા ખોટા પુરાવાઓ ઉભા કરીને અનેક રોકાણકારો સાથે નાણાં લઇને દસ્તાવેજ નહી કરી આપવાના બનાવો નોંધાયા છે. ૯ વર્ષ પહેલા જમીન આપીને નવ કરોડની રકમ ઓળવી લીધા બાદ દસ્તાવેજ ન કરી આપીને બિલ્ડરને ખોટા કેસમાં ફસાવી દેવાની ધમકી આપતા નવ વર્ષની કાનુની લડત બાદ સાણંદ પોલીસે સાણંદના જ પ્રતિષ્ઠત જૈન પરિવારના દસ સદસ્યો સામે ગુનો નોંધવો પડ્યો છે.